স্বপ্ন ২ হলো গভীর নন-রেম ঘুমে দেখা স্বপ্নের প্রতিনিধি। রাতের প্রথম অর্ধেকের ঘুমে এই স্বপ্নেরাই বেশি পাওয়া যাবে। স্বপ্ন ১ এর মতো এরাও কোন কাহিনী তৈরি করে না, তবে এ ধরনের স্বপ্নে ইন্দ্রিয়-অনুভূতি থাকে না বললেই চলে। বলতে গেলে এরা মূলত মোহাবিষ্ট আবেগ দিয়ে ভরা, দুশ্চিন্তাগ্রস্থ চিন্তায় পূর্ণ, এ চিন্তাটাও যৌক্তিক — যার ভিত্তি প্রোথিত বাস্তব অভিজ্ঞতায়। কিন্তু তা কোন কাহিনী সৃষ্টি করে না।